CELEX: 62013TN0639
Language: et
Date: 2013-11-29 00:00:00
Title: Kohtuasi T-639/13: 29. novembril 2013 esitatud hagi — Watch TV versus nõukogu

15.2.2014   
            
            
               ET
            
            
               Euroopa Liidu Teataja
            
            
               C 45/39
            
         29. novembril 2013 esitatud hagi — Watch TV versus nõukogu
   (Kohtuasi T-639/13)
   2014/C 45/68
   Kohtumenetluse keel: prantsuse
   
      Pooled
   
   
      Hageja: Watch TV (Brüssel, Belgia) (esindajad: advokaadid F. de Visscher ja M. von Kuegelgen)
   
      Kostja: Euroopa Liidu Nõukogu
   
      Nõuded
   
   Hageja palub Üldkohtul:
   
               —
            
            
               tühistada Euroopa Liidu Nõukogu 30. septembri 2013. aasta otsus;
            
         
               —
            
            
               mõista kohtukulud välja kostjalt.
            
         
      Väited ja peamised argumendid
   
   Hageja palub oma hagis tühistada Euroopa Liidu Nõukogu otsus lükata tagasi tema pakkumus, mille ta esitas hankemenetluse UCA 190/11 „Euroopa Liidu Nõukogule/Euroopa Ülemkogule audiovisuaal- ja multimeediateenuste osutamine” (ELT 2012/S 26-041228) 1. osa raames.
   Hagi põhjendamiseks esitab hageja üheainsa väite, mille kohaselt on rikutud finantsmääruse (1) artikli 89 lõiget 1 ning finantsmääruse rakendusmääruse (2) artikli 131 lõiget 5, artikli 135 lõiget 2 ja artikli 146 lõiget 3, kuna nõukogu sõlmis hankelepingu pakkujaga, kelle pakkumus ei vastanud hankedokumentides esitatud tehnilises kirjelduses nõutud kohustuslikele minimaalsetele nõuetele seoses taotlejate suutlikkusega. Hageja väidab, et nõukogu oleks seetõttu pidanud väljavalitud pakkumuse automaatselt tagasi lükkama.
   
      (1)  Nõukogu 25. juuni 2002. aasta määrus (EÜ, Euratom) nr 1605/2002, mis käsitleb Euroopa ühenduste üldeelarve suhtes kohaldatavat finantsmäärust (EÜT L 248, lk 1; ELT eriväljaanne 01/04, lk 174).
   
      (2)  Komisjoni 23. detsembri 2002. aasta määrus (EÜ, Euratom) nr 2342/2002, millega kehtestatakse Euroopa ühenduste üldeelarve suhtes kohaldatavat finantsmäärust käsitleva nõukogu määruse (EÜ, Euratom) nr 1605/2002 üksikasjalikud rakenduseeskirjad (EÜT L 357, lk 1; ELT eriväljaanne 01/04, lk 145).